11. ΑΠΟΦΑΣΙΣ ΥΠΟΥΡΓΟΥ   ΕΘΝΙΚΗΣ ΑΜΥΝΗΣ Αριθ. 207266 της 1/22 Μαρτ. 1961 (ΦΕΚ Β΄ 92)  Περί φοιτήσεως εις Ουλαμόν Αρχισμηνιών, Σμηνιτών Πτυχιούχων Ανωτάτων Σχολών.  Έχοντες υπ’ όψη: α)Τας διατάξεις του άρθρ. 4 του Ν.Δ. 108/46 «περί στρατολογίας της Β. Αεροπορίας», διατηρουμένας εν ισχύϊ και μετά την έκδοσιν του Ν.Δ. 3850/58. β)Τον Α.Ν. 969/46, «περί συγκροτήσεως και οργανώσεως του προσωπικού της Ε.Β.Α.». γ)Το Ν.Δ. 2387/53, «περί Υπουργείου Εθνικής Αμύνης και των οργάνων της Ανωτάτης Διοικήσεως και ελέγχου των Ενόπλων Δυνάμεων», ως ετροποποιήθη μεταγενεστέρως. δ)Την υπ’ αριθ. ΕΠ. 31423/1958 απόφασιν του Προέδρου της Κυβερνήσεως και επί της Εθνικής Αμύνης Υπουργού, «περί αναθέσεως αρμοδιοτήτων εις Υφυπουργόν Εθνικής Αμύνης». 2.Προτάσει του Γενικού Επιτελείου Αεροπορίας, αποφασίζομεν: Οι δυνάμει των διατάξεων του άρθρ. 4 του Ν.Δ. 108/46, ονομαζόμενοι εις στρατευσίμους Αρχισμηνίας, Σμηνίται Πτυχιούχοι Ανωτάτων Σχολών, θα ονομάζωνται εφεξής Στρατεύσιμοι Αρχισμηνίαι μετά την ευδόκιμον αποφοίτησίν των εκ του Ουλαμού Δοκίμων Αρχισμηνιών. 3.Η παρούσα δημοσιευθήτω δια της Εφημερίδος της Κυβερνήσεως και κοινοποιηθήτω αρμοδίως, μερίμνη του Γενικού Επιτελείου Αεροπορίας.   